Ylivieskan kirkon rauniot. Kuva: Joel Karppanen Messukasukka on 1600-luvun puolelta. Kuva: Juhani Turpeinen

Pohjois-Pohjanmaan museon tutkijat löysivät keskiviikkoiltana Ylivieskan kirkon raunioista

Messukasukka on 1600-luvun puolelta. Kuva: Juhani Turpeinen

kirkossa olleen vanhimman messukasukan. Sen on lahjoittanut kirkkoon tuomari Erik Tawaststjerna kappalainen Anders Sundelinin aikana vuonna 1683. Tuolloin se on tullut Ylivieskan ensimmäiseen kirkkoon.

Samettista kasukkaa säilytettiin sitä varten rakennetussa vitriinissä kirkon sakastissa.

Tulipalossa puinen vaateripustin oli palanut ja kasukka pudonnut osittain palaneen vitriinin pohjalle, joka oli suojannut kasukkaa lopulliselta tuhoutumiselta.

Kulta- ja hopealangoilla kirjottu risti ja vuosiluku ovat säilyneet seurakunnan tiedotteen mukaan hämmästyttävän hyvin kasukan etupuolella.

Kasukka lähti torstaina kiireisesti pakastettavaksi, koska siinä on homehtumisriski. Pakastamisen jälkeen kasukka menee konservoitavaksi Jyväskylässä toimivaan konservointikeskukseen.

Kasukka on tarkoitus asettaa seurakunnassa esille konservoinnin jälkeen.

– Kolmannen kirkon rakentamiseen valmistuvalle seurakunnalle messukasukan löytyminen merkitsee rohkaisevaa toivon viestiä ensimmäisen kirkon ajoilta, todetaan seurakunnan tiedotteessa.

Ylivieskan kirkko paloi pääsiäisenä. Poliisin käsityksen mukaan kirkko sytytettiin tahallaan. Asiasta epäillään yhtä miestä.

Kirkosta on aiemmin löytynyt muun muassa seitsemän kattokruunua ja kirkonkellot. Myös ehtoollispikareita on löytynyt jonkin verran ehyinä.